jkorsvik/nowiki_second_scrape_merged huggingface dataset:
Petter Løyning

Petter Løyning (født 2. september 1989) er en norsk bandyspiller fra Stabekk i Bærum. Han spiller midtbane for Stabæk. Hans største styrke er overblikk, teknikk og hans harde skudd. Han har draktnummer 6.
Løyning har representert Norges landslag i alle årsklasser (Kaptein U-19) og har siden sesongen 09/10 vært gjenganger i A-landslagstroppen. Han ble Stabæks toppscorer i sesongen 07/08 med 34 mål og i sesongen 08/09 med 32 mål.
Han er bror av Jan-Olav Løyning, som også er bandyspiller i Stabæk.Meritter
NM-gull: 6 
Seriegull: 4
26 A-landskamper
Bronse Europacup 2008
Aldersbestemte NM- og Seriegull 8, 
Toppscorer i Stabæk: 07/08, 08/09, 10/11, 11/12, 


== Referanser ==
Ludvig Thorsen

Ludvig Thorsen (født 13. april 1884 i Stavanger, død 21. januar 1980 i Stavanger) var en norsk skipsingeniør. Han var utdannet ved Trondheims tekniske læreanstalt i 1904 og studerte senere i Danzig i Tyskland. Han ble ansatt som ingeniør ved Stavanger Støberi & Dok i 1907, hadde praksis ved to skipsverft i USA og arbeidet som konsulent i Stavanger frem til han i 1917 ble ansatt som teknisk direktør i Det Stavangerske Dampskibsselskab. Denne stillingen hadde han til han gikk av med pensjon i 1955, 71 år gammel. 
Ludvig Thorsen ble utnevnt til Ridder av St. Olavs Orden i april 1950. Han døde i Stavanger 21. januar 1980 – 96 år gammel.


== Sjøbussenes far ==
Ludvig Thorsen er særlig kjent for at han konstruerte de første sjøbussene som ble satt i trafikk i 1937-39. Dette var passasjerskip med dieselmotorer som var konstruert for å kunne holde stor fart, og som i mindre utstrekning tok med seg gods. De to første – MS «Ekspress» og MS «Ekspress II» – ble bygget ved Det Stavangerske Dampskibsselskabs eget verksted på Klasaskjæret i Stavanger, mens den større MS «Fjorddrott» ble bygget ved Rosenberg Mekaniske Verksted i Stavanger og utrustet på Klasaskjæret. MS «Fjorddrott» ble satt i trafikk i juni 1939 og den representerte en revolusjon i skipstrafikken på Ryfylkefjordene. Etter krigen ble det bygget flere skip av samme og lignende type og de fikk navnet Den Hvite Flåte siden de ble hvitmalt i stedet for svart som var vanlig for lokalrutebåter.


== Referanser ==


== Kilder ==
Hugo Carl Lütcherath, Den hvite flåte, 2008, ISBN 978-82-8163-021-5
Erling Kroghs sangerlegat

Erling Kroghs sangerlegat er et legat etter tenoren Erling Krogh (1888–1968). Legatet ble første gang delt ut i 1991. Det administreres av Den norske opera og deles ut annethvert år til en norsk mannlig sanger, fortrinnsvis tenor. Stipendet skal benyttes til utdannelse og varierer mellom 20 000 og 25 000 kroner. Øvre aldersgrense for å få Erling Kroghs sangerlegat er 35 år. Neste utdeling finner sted i 2019.


== Mottakere ==
2017 Petter Wulfsberg Moen
2015 Mikkel Skorpen
2013 Bror Magnus Tødenes
2011 Håkon Kornstad
2009 Jan Erik Fillan
2007 Bjøro Hildebrandt
2005 Marius Roth Christensen
2003 Thomas Ruud
2001 Helge Rønning
1999 Rein Alexander
1997 Henrik Engelsviken
1995 Thor Inge Falch
1993 Mikael Fagerholm
1991 Jens Olai Justvik


== Referanser ==
Verdipolitisk parti

Verdipolitisk parti (VPP) er et norsk parti som ble etablert den 12. mai 2009. Det er organisert med et sentralstyre med medlemmer fra Akershus, Aust-Agder, Østfold og Vestfold. Dahl og Tømmerås ble valgt inn i fylkestingene for Pensjonistpartiet, men representerer VPP resten av perioden.
Partiet bygger sitt arbeid på et etisk verdigrunnlag, menneskeverd, rettsstatens prinsipper og norsk kulturarv. Mål og visjon er lagt inn i formuleringen «Trygghet i hverdagen» . For å realisere målet, legges det vekt på verdier som ansvar, respekt, redelighet og verdighet. 
Partiets politikk omfatter alle samfunnsområder og alle befolkningsgrupper, men legger særlig vekt på å være talerør for mennesker som selv ikke har sterk nok stemme til å bli hørt i vårt samfunn.
12. mai 2009 ble Ole Kristian Fiksdal valgt til leder for partiet med Marin Berit Holth som nestleder. Øvrige styremedlemmer i det første sentralstyret var Tormod Dahl og Audun Tømmerås. Fra og med 2010 ble også Jan Wilskow valgt inn i den sentrale ledelsen.
Per i dag, 01.01.13, er Ole Kr. Fiksdal leder, Audun Tømmerås nestleder og Ragnhild Johansen kasserer. 


== Eksterne lenker ==
VPPs hjemmeside
Akkajaure

Akkajaure (lulesamisk: Áhkájávrre) er en innsjø i Jokkmokk og Gällivare kommuner i Norrbottens län i landskapet Lappland i Sverige. Innsjøen befinner seg nordvest for Stora Lulevatten. Akkajaure er et regulert vannmagasin og oppstod ved byggingen av kraftverket ved Suorvadammen. Under det som idag er vannoverflaten lå tidligere et antall mindre innsjøer og mange kvadratkilometer med land for  reinbeite. Akkajaures størrelse varierer mellom 94 og 242 km². Vannstanden ligger mellom 423 og 453 meter over havet.
Området omkring Akkajaure er sommerstid det vestlige kjerneområdet for Sirges sameby. Det anvendes som sommer-, høst- og vårbeite for rein. Om sommeren er det et intensivt kalvings- og brunstområde samt et område for merking av reinkalver. Et stort antall faste reindriftsanlegg finnes innenfor området og benyttes til merking av kalver og slakting. Der er det også oppført reinvokterhytter og samiske høyløer.
Sør for Akkajaure ligger fjellet Áhkká.


== Etymologi ==
Navnet er hentet fra Samisk mytologi hvor Áhkká er den samiske gudinnen som stod for alt det kloke og skjønne i verden, og hvor jávrre er den lulesamiske benevnelsen for innsjø. Dette forklarer også grunnen til at «áhkká» i det samiske språket brukes som et samisk navn på bestemødre og andre gamla (kloke) koner. Jmf forøvrig det nå utdødde akkalasamiske språket. På finsk brukes ordet «akka» om gamle koner i sin alminnelighet.
Akka er også navnet på ledergåsen i Selma Lagerlöfs bok Nils Holgerssons underbara resa genom Sverige, på grunn av hennes rolle som gammel og klok.


== Se også ==
Liste over innsjøer i Skandinavia


== Referanser ==


== Eksterne lenker ==
(en) Akkajaure – kategori av bilder, video eller lyd på Commons
Segway

Segway PT er en ståhjuling, et batteridrevet, selv-balanserende kjøretøy på to hjul, konstruert av Dean Kamen og produsert av Segway Inc. i New Hampshire i USA. PT er en engelsk forkortelse for personal transporter, mens den gamle endelsen HT var en forkortelse for human transporter. Enheten holdes oppreist av datamaskiner og motorer i bunnen av enheten, samt et integrert gyroskop som sørger for at føreren lettere klarer å holde balansen. Man lener seg forover for å kjøre fram, og tilsvarende bakover for å bremse eller rygge. Svinging foretas ved å benytte styret. Toppfart ved standardinnstilling er 20 km/t.Produksjonen ble avviklet i 2020.


== Historie ==
Segway ble introdusert i 2001, og produksjonen startet året etter. Produktet ble avduket 3. desember 2001 i Bryant Park i programmet Good Morning America, og den første modellen så dagens lys i 2003. Selv om alvorlige ulykker sjelden forekommer, omkom Segways eier James Heselden på en kjøretur i 2010.


== I Norge ==
Mens man kunne kjøre ståhjulinger lovlig i mange land har kjøretøyet – på grunn av veitrafikklovgivningen – inntil 1. juli 2014 vært ulovlig å benytte på såvel privat som offentlig vei i Norge. Grunnene til dette var blant annet topphastigheten på 20 kilometer i timen, noe som fører til at kjøretøyet er å regne for moped. Unntakene har vært guidede publikumsturer i Bodø, og ved tillatt bruk av ansatte i Kongeparken. Etter Stortingsvalget i 2013 ble det uttalt at den nye borgerlige regjeringen likevel kom til å godkjenne bruken av Segway på norske veier. De ble tillatt fra 1. juli 2014.


== Modeller ==
Segway i167
Segway e167
Segway p133
Segway i170
Segway i180
Segway i190
Segway X2
Segway I2
Segway Drift W1


== Referanser ==


== Eksterne lenker ==
Offisielt nettsted
(en) Segways – kategori av bilder, video eller lyd på Commons 
Segway Nordic
You (sang)

«You» er en singel utgitt av George Harrison, fra albumet hans, Extra Texture (Read All About It), fra 1975. «You» kom som nummer #38 på listene i Storbritannia, og som nummer #20 i USA.


== Bakgrunn ==
«You» ble originalt spilt inn for Ronnie Spector, som endte med å ikke bruke låten. Backingsporet ble spilt inn i februar 1971, med hjelp av Spectors ektemann, Phil Spector. I 1975, spilte Harrison, enkelt nok, inn sin egen vokal over backingsporet og ga ut låten på albumet, Extra Texture (Read All About It). Teksten «I love you» og «you love me», gjør dette til en av de enkleste av Harrisons sangtekster.
En 45-sekunders instrumentalversjon av låta, dukker opp enda en gang på Extra Texture, etterfulgt av «Can't Stop Thinking About You».


== Coverversjoner ==
«You» ble covret av den amerikanske sangeren og låtskriveren Lisa Mychols på hyllestalbumet He Was Fab – a Tribute to George Harrison.
Den har også blitt covret av Les Fradkin på hyllestalbumet hans, Something for George, fra 2005.
Nattklubb

Nattklubb eller diskotek er et utested som holder åpent på kvelds- og nattetid, og som vanligvis har unge mennesker som målgruppe. Nattklubber har gjerne bar med alkoholservering, dansegulv og stoler en kan slappe av i. Det er vanlig med høy musikk, dempet belysning og lyseffekter. En må som regel stå i kø og passere en dørvakt for å komme inn på klubben, og det kreves ofte inngangspenger.

Utestedene retter seg ofte mot et spesielt publikum, for eksempel gother, homofile eller de som liker en bestemt type musikk, som rock, trance eller rhythm and blues. De kan ha opptredener fra for eksempel musikerer, komikere eller strippere for å trekke flere folk. Blant vanlige ansatte finner en som regel bartendere, en DJ, og folk som rydder.
En girer seg gjerne opp til feststemning før en går til en nattklubb, for eksempel ute på en bar eller hjemme på et vorspiel.


== Se også ==
Klubb


== Eksterne lenker ==
(en) Nightclubs – kategori av bilder, video eller lyd på Commons 
(en) Nightclub – galleri av bilder, video eller lyd på Commons
Tasersuup atuarfia

Tasersuup atuarfia (tidligere Qaqortup atuarfia) er en folkeskole i Qaqortoq i Kujalleq kommune på sydkysten av Grønland. Før kommunesammenslåingen 1. januar 2009 lå skolen i Qaqortoq kommune.
Skolen er sydgrønlands største, med ca. 600 elever og 60 lærere.


== Referanser ==
Tom Hicks

Thomas Ollis Hicks sr. (født 1946 i Dallas, Texas) er en amerikansk forretningsmann. Ifølge Forbes Magazine 2009 har Hicks en estimert formue på 1 milliard dollar. Han var med og grunnla investeringsfirmaet Hicks, Muse, Tate & Furst, og sitter som formann i Hicks Holdings LCC, selskapet som eier og styrer Hicks Sports Group, som igjen eier Texas Rangers, Dallas Stars, Mesquite Championship Rodeo, Hicks er tidligere medeier i Liverpool Fotball club, men etter en rettsrunde ble klubben tvangssolgt til New England Sport Ventures.


== Referanser ==
Áhkká

Áhkká (tidligere skrevet Akka) er et fjellmassiv i Stora Sjöfallets nasjonalpark  i det nordvestlige Lappland, i Jokkmokk kommune, i Norrbottens län i det nordlige Sverige. Den høyeste toppen, Stortoppen, rager 2 015 meter over havet. Skilt fra denne med en stedvis knivskarp egg ligger Nordosttoppen (2010 moh.). Fjellmassivet består av bratte topper og isbreer ved den sørlige stranden av innsjøen Akkajaure. Fra Áhkkás fot till den høyeste toppen er det 1 562 meter (målt fra Akkajaures vannflate, 453 moh.), som er det største for noe fjell i Sverige. Vest for Stortoppen ligger Borgtoppen (1963 moh.), som er oppkalt etter fotografen og eventyreren Borg Mesch.


== Etymologi ==
Navnet er hentet fra samisk mytologi hvor Áhkká er den samiske gudinnen som stod for alt det kloke og skjønne i verden. Dette forklarer også grunnen til at «áhkká» i det samiske språket brukes som et samisk navn på bestemødre og andre gamla (kloke) koner. Jmf forøvrig det nå utdødde akkalasamiske språket. På finsk brukes ordet «akka» om gamle koner i sin alminnelighet.
Akka er også navnet på ledergåsen i Selma Lagerlöfs bok Nils Holgerssons underbara resa genom Sverige, på grunn av hennes rolle som gammel og klok.


== Referanser ==


== Se også ==
Liste over fjell i Skandinavia


== Eksterne lenker ==
(en) Akka (Sweden) – kategori av bilder, video eller lyd på Commons
Erich Schwab

Erich Arthur Fritz Schwab (født 31. desember 1919, død 24. november 2006)  var en sveitsisk friidrettsutøver som deltok i de olympiske leker 1948 i London og 1952 i Helsingfors.
Schwab vant en olympisk bronsemedalje i friidrett under Sommer-OL 1948 i London. Han kom på tredjeplass på 10 kilometer kappgang bak svenskene John Mikaelsson og Ingemar Johansson.
Fire år senere, under Sommer-OL 1952 i Helsingfors, kom han på andreplass bak John Mikaelsson.
Hans far, Arthur Schwab, vant en olympisk sølvmedalje under Sommer-OL 1936 i Berlin på 50 kilometer kappgang.


== OL-medaljer ==
1952  Helsingfors  -  Sølv i friidrett, 10 km kappgang
1948  London  -  Bronse i friidrett, 10 km kappgang


== Eksterne lenker ==
(en) Erich Schwab – Olympics.com 
(en) Erich Schwab – Olympic.org 
(en) Erich Schwab – Olympedia 
(en) Erich Schwab – Sports-Reference (OL-resultater – arkivert) 
(en) Erich Schwab – databaseOlympics.com (arkivert)
Loysingarflokkurin

Loysingarflokkurin (i samtiden stavet Loysunarflokkurin, oversatt: «Løsrivelsespartiet») var et politisk parti på Færøyene. Partiet representerte den sosialistiske og mest radikale delen av selvstyrebevegelsen som brøt med sitt gamle parti, Sjálvstýrisflokkurin. Loysingarflokkurin hadde sin kjerne i foreningen «Móti loysing», som ble stiftet i Tórshavn i slutten av 1920-årene av Sverri Patursson og Andreas Ziska.Ved lagtingsvalget i 1940 nominerte Loysingarflokkurin kjøpmann Andreas Ziska, husmor og formann i arbeiderkvinnelaget Andrea Árting, journalist Sverri Patursson og fisker Valdemar Ejde på sin liste på Suðurstreymoy, og en liste på Sandoy. Blant tillitsmennene for listene var tidligere lagtingsmann Nyholm Debess. Listene fikk henholdsvis 107 og 32 stemmer, noe som svarte til 8,1 % og 5 % av de avgitte stemmene på Suðurstreymoy og Sandoy. Det var ikke nok til å oppnå representasjon.Fra 1942 til 1945 utgav Andreas Ziska avisen Fríu Føroyar, som målbar partiets politikk.Andrea Árting var blant dem som senere ble sentrale i Tjóðveldisflokkurin, stiftet i 1948.


== Referanser ==
Gaston Godel

Gaston Godel (født 19. august 1914 i Griviziez, 17. februar 2004) var en sveitsisk friidrettsutøver som deltok i de olympiske leker 1948 i London.
Godel vant en olympisk sølvmedalje i friidrett under Sommer-OL 1948 i London. Han kom på andreplass på 50 kilometer kappgang bak svenske John Ljunggren.


== OL-medaljer ==
1948  London  -  Sølv friidrett, 50 km kappgang


== Eksterne lenker ==
(en) Gaston Godel – Olympedia 
(en) Gaston Godel – Sports-Reference (OL-resultater – arkivert) 
(en) Gaston Godel – databaseOlympics.com (arkivert) 
(en) Gaston Godel – Track and Field Statistics
Templet (Svalbard)

Templet er et fjell på 756 moh. på Spitsbergen, Svalbard. Templet ligger nord for Sassenfjorden, på den sørlige delen av Bünsow Land, sør for Cooperbreen og vest for Bjonadalen. Fjellet ligger i Sassen-Bünsow Land nasjonalpark, og er kjent som en av Svalbards turistattraksjoner.Templet har fått sitt navn på grunn av måten smeltevann har karvet intrikate strukturer inn i fjellveggen, slik at det på avstand kan minne om ødelagte gotiske tempelruiner. Fjellet består av mange horisontale lag av skifer, kalkstein og kiselbergarter fra karbon og perm.Den lille, karakteristiske tinden på den vestlige kanten av fjellet blir kalt Skiltvakten, og vokter inngangen til Gipsdalen.


== Referanser ==
Templet

Templet er navn på noen fjell i Skandinavia (inkl. Svalbard).
Oppslaget kan vise til

Templet (Sylene), fjell på svensk side i Sylene (1728 moh.)
Templet (Svalbard), fjell på Svalbard, (766 moh.)


== Se også ==
Tempel, bygningstype
Tebbs Lloyd-Johnson

Terrence «Tebbs» Lloyd-Johnson (født 7. april 1900, død 26. desember 1984)  var en sveitsisk friidrettsutøver som deltok i de olympiske leker 1948 i London.
Lloyd-Johnson vant en olympisk bronsemedalje i friidrett under Sommer-OL 1948 i London. Han kom på tredjeplass på 50 kilometer kappgang bak svenske John Ljunggren og Gaston Godel fra Sveits. Han er den eldste olympiske medaljevinneren i friidrett med alderen 48 år og 15 dager. 


== OL-medaljer ==
1948  London  -  Bronse friidrett, 50 km kappgang


== Eksterne lenker ==
(en) Tebbs Lloyd-Johnson – Olympics.com 
(en) Tebbs Lloyd-Johnson – Olympic.org 
(en) Tebbs Lloyd-Johnson – Olympedia 
(en) Tebbs Lloyd-Johnson – Sports-Reference (OL-resultater – arkivert)
Jammerdalen

Jammerdalen er området omkring Pedersgata fra Arbeidergata til Harald Hårfagres gate i Stavanger. Det er ulike tolkninger av hva navnet kommer fra.
I krysset med Arbeidergata ligger blant annet noe så sjeldent for Stavanger som en stor bygård i tre. Her bodde mange familier, mange med store barnekull. 
Det var fram til 1980-tallet to kolonialbutikker i Jammerdalen, som hadde hvert sitt ølutsalg med egen inngang. En på hver side av Pedersgata. Den ene har nå frisør og den andre bolighus.
Skuespilleren Espen Hana er vokst opp i Jammerdalen.


== Kilder ==
 Bang-Andersen Arne: Stavanger, historien om Østre bydel, Dreyer forlag, udatert – ca. 1985.
Flatøe Geir: Sankt Peters egen gate, Stavanger Aftenblad plus, 11. desember 2009, side 14-21.
Knutsen Annalisa Thelin : Pedersgaten på langs. Velkommen til en rusletur gjennom Pedersgaten i Stavanger. – http://pedersgaten.org/
Ruohtesvágge

Ruohtesvágge er et cirka 17 kilometer langt dalføre i Sarek nasjonalpark i Sverige. Dalføret befinner seg mellom fjellene Ruohtes og Sarektjåhkkå. Ruohtesvágge strekker seg fra den øvre Rapadalen til grensen mot den nordlige delen av Stora Sjöfallets nasjonalpark.
Moriusaq

Moriusaq (også: Moriussaq) er en liten bygd med to innbyggere i Qaasuitsup kommune i Nord-Grønland, ca. 30 km fra Thule Air Base. 
Jakt- og fangstmulighetene i området er bra, spesielt fisk, sel og isbjørn. I den siste tiden har noen familier flyttet bort, spesielt til Qaanaaq, der infrastrukturen er bedre. I 1998 hadde bygda ca. 40 innbyggere.Innbyggerne har både TV og radiomottak, private telefoner og en liten kraftstasjon for strøm. Moriusaq har en liten butikk, skole, kirke og et bibliotek. Hvert år besøkes landsbyen av en lege og en tannlege.


== Referanser ==


== Eksterne lenker ==
Bilde fra Moriusaq
George Stanich

George Anthony Stanich (født 4. november 1928) var en amerikansk friidrettsutøver som deltok i de olympiske leker 1948 i London.
Stanich vant en olympisk bronsemedalje i friidrett under Sommer-OL 1948 i London. Han kom på tredjeplass høydehopp med et hopp på 1,95 samme høyde som sølvvinneren Bjørn Paulson fra Norge og en centimeter lavere enn australske John Winter.


== OL-medaljer ==
1948  London  -  Bronse i friidrett, høydehopp


== Referanser ==


== Eksterne lenker ==
(en) George Stanich – Olympics.com 
(en) George Stanich – Olympic.org 
(en) George Stanich – Olympedia 
(en) George Stanich – Sports-Reference (OL-resultater – arkivert) 
(en) George Stanich – Baseball-Reference.com (Minor League) 
(en) George Stanich – World Athletics 
(en) George Stanich – Track and Field Statistics
Xinminshuo

Xinminshuo (Om den nye borger) var et filosofisk-politisk manifest skrevet av den kinesiske forfatter og politiske filosof Liang Qichao i 1902, mot slutten av Qing-dynastiets styre i Kina. Det var et viktig element i Liangs innsats for å presentere den moderne vestlige sivilisasjon for Kina, og fikk betydning for yngre kinesiske intellektuelles tenkning om landets fremtid.
Ding Dong, Ding Dong

«Ding Dong, Ding Dong» er en sang av George Harrison, utgitt 6. desember 1974 på Apple Records.


== Bakgrunn ==
«Ding Dong, Ding Dong» var George Harrisons sang for første nyttårsdag. Sangen ble en moderat hit da den ble utgitt (den nådde nummer #36 i USA, nummer #38 i Storbritannia, og nummer #31 i Tyskland), og får fortsatt radiotid rundt nyttår. 
Det ble laget en video hvor – slik sangteksten antyder – Harrison «rang out the old» («ringte ut det gamle») ved opptre i en grå dress uten krage og spilte på sin 12-strengers Rickenbacker-gitar, som han brukte i The Beatles første år. Han opptrådte også kortvarig i sin fargerike uniform fra Sgt. Pepper for det første gang siden promoteringen av «Hello Goodbye» på slutten av 1967. B-siden - «I Don't Care Anymore» - har ennå ikke blitt utgitt på CD (skrivende stund: 2009).


== Listeplasseringer ==
«Ding Dong, Ding Dong» kom som nummer #38 på listene i Storbritannia og som nummer #36 i USA.


== Referanser ==
Theo Bruce

Thomas Theodore «Theo» Bruce (født 28. juli 1923, død 1. august 2002) var en australsk friidrettsutøver som deltok i de olympiske leker 1948 i London.
Bruce vant en olympisk sølvmedalje i friidrett under Sommer-OL 1948 i London. Han kom på andreplass i lengdehopp med et hopp på 7,555 meter bak amerikanske Willie Steele som vant med 7,825. Bruce deltok også på Australias stafettlag på 4 x 100 meter. 


== OL-medaljer ==
1948  London  -  Sølv i friidrett, høydehopp


== Referanser ==


== Eksterne lenker ==
(en) Theo Bruce – Olympics.com 
(en) Theo Bruce – Olympedia 
(en) Theo Bruce – Sports-Reference (OL-resultater – arkivert) 
(en) Theo Bruce – Australian Olympic Committee 
(en) Theo Bruce – Athletics Australia 
(en) Theo Bruce – Track and Field Statistics
Herb Douglas

Herbert Paul «Herb» Douglas, jr. (født 9. mars 1922) var en amerikansk friidrettsutøver som deltok i de olympiske leker 1948 i London.
Douglas vant en olympisk bronsemedalje i friidrett under Sommer-OL 1948 i London. Han kom på tredjeplass lengdehopp med et hopp på 7,455 meter, ti centimeter kortere en Theo Bruce fra Australia og 28 kortere enn landsmannen Willie Steeles lengste hopp.


== OL-medaljer ==
1948  London  -  Bronse i friidrett, høydehopp


== Eksterne lenker ==
(en) Herbert Douglas – Olympics.com 
(en) Herbert Douglas – Olympic.org 
(en) Herbert Douglas – Olympedia 
(en) Herbert Douglas – Sports-Reference (OL-resultater – arkivert) 
(en) Herbert Douglas – databaseOlympics.com (arkivert) 
(en) Herbert Douglas – Track and Field Statistics
Erkki Kataja

Erkki Olavi Kataja (født 19. juni 1924 i Kuusankoski, død 27. april 1969) var en finsk friidrettsutøver som deltok i de olympiske leker 1948 i London og 1952 i Helsingfors.
Kataja vant en olympisk sølvmedalje i friidrett under Sommer-OL 1948 i London. Han kom på andreplass i stavsprang med et hopp på 4,20 meter, bak amerikanske Guinn Smith som vant med 4,30.


== OL-medaljer ==
1948  London  -  Sølv i stavsprang


== Eksterne lenker ==
(en) Erkki Kataja – Olympics.com 
(en) Erkki Kataja – Olympic.org 
(en) Erkki Kataja – Olympedia 
(en) Erkki Kataja – Sports-Reference (OL-resultater – arkivert) 
(en) Erkki Kataja – Track and Field Statistics
George Avery

George Gordon Avery (født 11. februar 1925 i New South Wales, død 22. september 2006 i Woonona, New South Wales) var en australsk friidrettsutøver som deltok i de olympiske leker 1948 i London.
Avery vant en olympisk sølvmedalje i friidrett under Sommer-OL 1948 i London. Han kom på andreplass i tresteg med et hopp på 15,365 meter bak svenske Arne Åhman som vant med 15,40. 


== OL-medaljer ==
1948  London  -  Sølv i friidrett, tresteg


== Eksterne lenker ==
(en) George Avery – Olympedia 
(en) George Avery – Sports-Reference (OL-resultater – arkivert) 
(en) George Avery – databaseOlympics.com (arkivert) 
(en) George Avery – Australian Olympic Committee 
(en) George Avery – Athletics Australia
Jim Delaney

Francis James «Jim» Delaney (født 1. mars 1921, død 2. april 2012) var en amerikansk friidrettsutøver som deltok i de olympiske leker 1948 i London.
Delaney vant en olympisk sølvemedalje i friidrett under Sommer-OL 1948 i London. Han kom på andreplass i kulestøt med et støt på 16,68 bak sin landsmann Wilbur Thompson som vant med 17,12 som var ny olympisk rekord.


== OL-medaljer ==
1948  London  -  Sølv i friidrett, kulestøt


== Referanser ==


== Eksterne lenker ==
(en) Jim Delaney – Olympics.com 
(en) Jim Delaney – Olympic.org 
(en) Jim Delaney – Olympedia 
(en) Jim Delaney – Sports-Reference (OL-resultater – arkivert) 
(en) Jim Delaney – World Athletics